Mehmedovic, spre Arieșul

Impresarul Marin Mitran, cel care a fost investit la Arieșul să
se ocupe de cooptarea noilor jucători, a mai recomandat un mijlocaș
în vârstă de 24 de ani. Este vorba de Mirsen Mehmedovic, fratele
mai mic al lui Ersin Mehmedovic (Unirea Urziceni).

„Jucătorul a fost prezent în tribune la meciul cu
Universitatea Cluj și urmează ca în zilele viitoare să discutăm
condițiile unui angajament. Sunt șanse foarte mari să semneze cu
Turda”, a confirmat Mitran.

Turdenii au jucat pe 20.000 de lei!
Unul dintre motivele pentru care Turda a obținut victoria cu „U”
este de natură financiară. „Zilele trecute, noua
conducere administrativă a achitat toate restanțele salariale către
jucători”, a declarat înaintea partidei Alexandru
Faur, reprezentantul Consiliului Local în AGA la FC Arieșul.

În plus, prima de joc pentru meciul cu „U” a fost una
consistentă, componenții echipei turdene urmând să împartă pentru
victorie 20.000 de lei.

Articol scris de: Ioan
ARION

Articolul Mehmedovic, spre Arieșul apare prima dată în Liga 2.